    Адал ұрпақ тәрбиелеу-қай уақытта болса да өз маңыздылығын жоғалтпаған мәселе.  
   Халқының мүддесін өз мүддесінен артық қоятын, адалдық, бауырмалдық, адамгершілік сынды асыл қасиеттерді бойына жинай білген тәрбиелі ұрпақ тәрбиелеу-барлығымыздың борышымыз. Болашақ ұрпағымызға тек тәрбие мен білім берумен шектеліп қана қоймай, адал еңбекқорлыққа да үйретуіміз керек. Адал еңбекқорлық-еліне адал қызмет ету және сыбайластық іс – әрекеттерден аулақ болудан тұрады. Өскелең ұрпақ сыбайлас жемқорлықтан аулақ болу үшін мектеп қабырғасынан бастап тәрбиені осы бағытта беру маңызды.

    Бала мінезі, азаматтық көзқарасы ата-ана, орта, мектеп тәрбиесі арқылы қалыптасады. Рас, сәби ақ қағаздай болып дүниеге келмек. Қағазға шимайды қалай салсаң, солай түседі. Бала тәрбиесі де осыған ұқсас. Бүгінде білім беру мекемелері осы қағиданы ескеріп, оқушылар бойында әділдік, адалдық қасиеттерін қалыптастыру мақсатында жаңа жобалар жүргізуде. Осындай жобалардың бірі-ҚР Мемлекеттік қызмет істері және сыбайлас жемқорлыққа қарсы іс-қимыл агенттігінің бастамасымен, ҚР Білім және ғылым министрлігінің, жергілікті әкімдіктердің қолдауымен мектеп оқушылары арасында сыбайлас жемқорлыққа «Мүлдем төзбеушілік» қағидатын қалыптастыру аясында республика мектептерінде «Адал ұрпақ» еріктілер клубы» жобасы жұмысын бастаған болатын. Қазіргі таңда бұл клуб  мектеп оқушылары арасында нәтижелі жұмыстар атқарып келеді.        Оқушыларымыздың арасында «Адал Ұрпақ» клубының жұмысына қызығушылық танытып, мүше болуға сұраныс білдірген оқушыларымыздың саны күннен-күнге артып келе жатқаны қуантарлық жағдай. Бұның өзі — клубтың нәтижелі еңбегінің бір көрінісі деп білуге болады. Қазіргі уақытта мектебіміздегі барлық 10-11 оқушылары «Адал Ұрпақ» клубының белсенді мүшелерінің қатарында.

    «Адал Ұрпақ» ерікті мектеп клубының құрылу **мақсаты-**шәкірттерімізге  рухани адамгершілік және азаматтық-патриоттық тәрбие беру. Олардың бойында  сыбайлас жемқорлыққа қарсы мәдениетті қалыптастыру және сыбайлас жемқорлыққа мүлдем төзбеушілікті көрсететін құндылықтар жүйесін сақтау және нығайту, оқушылардың заң талаптарын сақтауға ынтасын қалыптастыру.

**Міндеті -** мектепте сыбайлас жемқорлыққа қарсы мәдениетті қалыптастыру, сыбайлас жемқорлыққа қарсы көзқарасты нығайту бойынша бастамаларды көтермелеу, сыбайлас жемқорлыққа қарсы сипаттағы іс-шараларды ұйымдастыру болып табылады.   Осы мақсат-міндеттерді жүзеге асыру аясында «Адал Ұрпақ» ерікті мектеп клубының мүшелері ұйымдасқан түрде мектебімізде жүйелі түрде түрлі іс-шаралар атқарып тұрады.   Егер, жастайынан баланың санасына тазалық, жауапкершілік, патриотизм, Отанға деген сүйіспеншілік қағидаттарын сіңіретін болсақ, есейген кезде оның бойында сыбайлас жемқорлыққа қарсы иммунитет қалыптасып, саналы өмір сүруге  мүмкіндігі жеткілікті болады. Шәкірттерімізді мектеп қабырғасынан осындай ізгі қасиеттерге баулитын болсақ, жемқорлық көріністеріне мүлдем төзбеушіліктің қағидаты қалыптасатын болады, демек, «Адал Ұрпақ» еріктілер клубы да өз жұмысының нәтижесін беретіні анық.

    Клуб жұмысы арқылы балаларды адамгершілігі мол, намысты азамат болуға, мемлекеттік мүлікті бүлдірмеуге, намысты азамат болуға, кісі ақысын жемеуге, ешкімнің ала жібін аттамауға тәрбиелейміз. Мемлекетіміздің болашағы саналатын мектебіміздің осындай белсенді оқушыларынан үлкен үміт күтеміз. Өз заңын құрметтеп-қастерлейтін, еліне шын берілген адал ұрпақ - Мәңгілік Елдің кепілі.

Мектеп оқушылары арасында сыбайлас жемқорлыққа қарсы іс-қимылдарымен құқық бұзушылықтың алдын-алу мақсатында **«Адал және сатылмайтын еңбек бейнесі»** тақырыбымен оқушылар арасында сурет байқауы ұйымдастырылды. 2  оқушының жұмысы бағаланып, жүлделі орындарға ие болған оқушыларымыз марапатталды.

**Тәлімгер:   Н.С. Мұратова**

**«Теңге ұлттық валюта»**

15 қараша күні теңгенің шыққан күніне орай «Теңге ұлттық валюта» атты,ақпарат фракциясымен бірге сұхбат  өткізілді, **мақсаты**: оқушыларды ұлттық теңгемізді құрметтеуге,ұлықтауға тәрбиелеу. Оқушылар теңгенің шыққан тарихы мен онда бейнеленген ұлы тұлғалар туралы ақпарат алды. Адал ұрпақ пен өзін-өзі басқару  мектеп парламенті ұйымы мен мектеп тәлімгерінің ұйымдастырумен өткізілді.

**Халықаралық “Еріктілер күніне орайкүніне орай  іс-шара өтті.     «Мен волонтермын!» челлендж**

Ағымдағы жылдың 5- желтоқсан күні  экономикалық және әлеуметтік даму аясындағы Халықаралық “Еріктілер күніне орай” жоспарға сәйкес жүйелі түрде жүргізілді, мектебіміздің еріктілер тобы, Адал ұрпақ пен  өзін -өзі басқару мектеп парламенті  мүшелері мен мектеп тәлімгерінің, құқық фракциясының қатысуымен көмек көрсетілді. «Мен волонтермын!» челленджге қатысты. Мақсаты: жақсылық жасауға ұмтылысын ояту.

**1 желтоқсан дүние жүзілік**

**"ЖҚТБ - ғасыр індеті"**

1 желтоқсан дүниежүзілік "ЖҚТБ - ғасыр індеті" «АИТВ- адамның иммунитет тапшылығының вирусы» күніне орай мектебіміздің 9-11 сыныптар арасында мектеп медбикесі мен тәлімгері, мектеп парламенті мен өзін-өзі басқару ұйымның, адал ұрпақ мүшелерінің қатысуымен түсіндірме жұмыстары жүргізілді.

Мақсаты: оқушыларға ЖҚТБ- ның шығу тарихы, жұғу жолдары, қаупі, байқалуы,туралы ақпарат беру.

**“Досболlike: достық қолын  ұсын” акциясы аясында**

“Досболlike: достық қолын  ұсын” акциясы аясында АӘД пәні мұғалімі, мектебіміздің еріктілер, адал ұрпақ мүшелері 11-сынып оқушылары ауылымыздағы үлкен кісілердің үйіне барып, көмек қолын  созып, дала  және үй шаруасына қол ұшын созды.

**Зорлық зомбылыққа қарсы**

**«Балалардың  құқықтарын қорғайық»**  **сауалнама алында.**

Мектеп психологымен  бірлесе отырып, Зорлық-зомбылыққа қарсы сауалнама алынды. «Балалардың  құқықтарын қорғайық»  тақырыбында, құқық фракциясының  Адал ұрпақ мүшелерінің қатысуымен, мектеп тәлімгерінің ұйымдастыру мен өткізілді.

Мақсаты: Оқушыларды адалдық пен мейірімділікке баулу.

**Халықаралық құстар күніне орай  іс шара- өтті.**

Наурыз мейрамын тойлауға орай бекітілген жоспарға сәйкес өзін-өзі басқару мектеп парламенті ұйымы,адал ұрпақ ұйымы  мен мектеп тәлімгері Көрісу-амал іс-шарасын ұйымдастырды.

Бұл күнді амал мерекесі деп те атайды. Адамдар осы күні өкпе, ренішін кешіріп, бір-біріне амандық-саулық тілейді. Көрісу күні жасы кіші адамдар үлкен кісінің үйіне барып көрісіп шығады.